Νεολαία Κομμουνιστική Απελευθέρωση

Η νεολαία Κομμουνιστική Απελευθέρωση (νΚΑ) ονομάζονταν αρχικά Κομμουνιστική Νεολαία Ελλάδας – Νέο Αριστερό Ρεύμα (KNE-ΝΑΡ) και είναι η οργάνωση νεολαίας του ΝΑΡ. Δημιουργήθηκε το 1989, μετά τη διάσπαση της ΚΝΕΤάσος Κωστόπουλος:  Η μεγάλη διάσπαση της ΚΝΕ πριν από 30 χρόνια (21/9/1989).

Η νΚΑ διαθέτει προγραμματική διακήρυξη σύμφωνα με την οποία αγωνίζεται για την ανάσχεση της καπιταλιστικής επίθεσης στη νεολαία, για την σοσιαλιστική επανάσταση, την εργατική εξουσία (εργατική δημοκρατία) και τον σοσιαλισμό-κομμουνισμό,Διακήρυξη της ΝΚΑ ενώ συγκροτείται με οργανώσεις βάσης (ΟΒ).

Από τον Μάρτιο του 2024 συμμετέχει μέσω των μελών της και από κοινού με ανένταχτους/ες/α αγωνιστές/ριες/ά στην «Attack στα ΑΕΙ - Αριστερή Αντικαπιταλιστική Κίνηση» παρεμβαίνοντας στις πανεπιστημιακές σχολές. Μέχρι τότε συμμετείχε στην ΕΑΑΚ. Παράλληλα, παρεμβαίνει μέσω  του Ανυπότακτου μαθητή σε διάφορα σχολεία της χώρας. Συμμετέχει επίσης σε εργατικά σχήματα με έμφαση στον ιδιωτικό τομέα.Δημιουργία Πανελλαδικού Σωματείου Εργαζομένων στην Έρευνα & στην Τριτοβάθμια Εκπαίδευση  Εκδίδει το περιοδικό Αναιρέσεις, ενώ πραγματοποιεί κάθε χρόνο το Φεστιβάλ "Αναιρέσεις".Αναιρέσεις

 Ιστορία 
Η KNE-ΝΑΡ δημιουργήθηκε το φθινόπωρο του 1989 αμέσως μετά τη διάσπαση της ΚΝΕ και την αποχώρηση μελών και στελεχών μαζί με την πλειοψηφία του ΚΣ.Απόφαση της Ολομέλειας της ΚΕ του ΚΚΕ: Για τα μέτρα αποκατάστασης των καταστατικών αρχών στην ΚΝΕ (Σεπ. ’89) Αρχικά έδρασε σαν ανεξάρτητη κομμουνιστική οργάνωση νεολαίας, διατηρώντας τον τίτλο της ΚΝΕ και συνεχίζοντας την έκδοση της εφημερίδας Οδηγητής, που μετονομάστηκε από τον Οκτώβρη του 1989 σε Οδηγητή της Νεολαίας, καθώς η ηγεσία του ΚΚΕ προσέφυγε στα δικαστήρια διεκδικώντας τον τίτλο.Τάσος Κωστόπουλος: Η μεγάλη διάσπαση της ΚΝΕ πριν από 30 χρόνια  Οι αιτίες της διάσπασης εντοπίζονται στην γενικότερη πολιτική κρίση της Αριστεράς στην Ελλάδα, την κατάρρευση των χωρών του ανατολικού μπλοκ και την συγκυβέρνηση ΠΑΣΟΚ-ΝΔ-ΣΥΝ.Φώτης Σταμούλης: Πτυχές της διάσπασης του ΚΚΕ το 1989

Η ΚΝΕ-ΝΑΡ συγκροτήθηκε από το αποσχισθέν κομμάτι της ΚΝΕ με επικεφαλής τον Γραμματέα Γιώργο Γράψα, ο οποίος παρέμεινε Γραμματέας του ΚΣ έως το 5ο έκτακτο Συνέδριο.Γιάννης Τζιάλλας: Η πολιτική συμμαχιών του ΚΚΕ 5ο έκτακτο Συνέδριο της ΚΝΕ Τον Φεβρουάριο 1990, οι περισσότεροι από τους αποχωρήσαντες από το ΚΚΕ συγκρότησαν το Νέο Αριστερό Ρεύμα. Ο τίτλος ΚΝΕ–ΝΑΡ κρατήθηκε έως το συνέδριο μετεξέλιξης το Μάρτη του 1995, όπου και ιδρύθηκε η νεολαία Κομμουνιστική Απελευθέρωση ως συνέχεια της ΚΝΕ-ΝΑΡ.Η Διακήρυξη της ΝΚΑ

 Περιοδικό και φεστιβάλ 
Έντυπο της ΚΝΕ-ΝΑΡ ήταν αρχικά ο Οδηγητής της Νεολαίας και από το Μάρτη ως το Μάη του 1990 η εφημερίδα Αριστερή Παρέμβαση, που επανεκδόθηκε για ένα τεύχος ως περιοδικό το Δεκέμβρη του 1990. Από το Μάη του 1991 η ΚΝΕ-ΝΑΡ εξέδιδε το περιοδικό Αναιρέσεις το οποίο εκδίδει πλέον η ΝΚΑ, ενώ πραγματοποιούσε πολιτικά τριήμερα κάθε χρόνο. Από το 1995 η ΝΚΑ πραγματοποιεί κάθε χρόνο σε πανελλαδική κλίμακα και σε συνεργασία με το ΝΑΡ, το φεστιβάλ "Αναιρέσεις".

Συνέδρια και συνδιασκέψεις της ΝΚΑ
 5ο έκτακτο Συνέδριο (Μάρτης 1990)
 1η Συνδιάσκεψη (Μάρτης 1990)
 2η Συνδιάσκεψη (Μάης 1992)
 3η Συνδιάσκεψη (Μάης 1993)
 Συνέδριο επανίδρυσης (Μάρτης 1995 - 1ο συνέδριο ΝΚΑ)
 2ο Συνέδριο ΝΚΑ (Δεκέμβριος 2000)
 3ο Συνέδριο (Ιανουάριος 2010)
 4ο Συνέδριο (Ιανουάριος 2017)
 5ο Συνέδριο (Δεκέμβριος 2021)
 6ο Συνέδριο (Απρίλης 2025)

Παραπομπές

Κατηγορία:Νεολαίες πολιτικών κομμάτων στην Ελλάδα
Κατηγορία:Ακροαριστερά